Na temelju članka 37. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15. – pročišćeni tekst, 2/18., 3/18. – pročišćeni tekst, 4/20., 25/20., 3/21. i 4/21. – pročišćeni tekst) i članka 23. stavka 4. Odluke o javnim priznanjima Koprivničko-križevačke županije („Službeni glasnik Koprivničko-križevačke županije“ broj 9/15., 19/17., 10/18. i 25/20.) Županijska skupština Koprivničko-križevačke županije na 5. sjednici održanoj 15. veljače 2022. donijela je

**O D L U K U**

**o proglašenju Počasnog građanina**

**Koprivničko-križevačke županije**

Članak 1.

Za Počasnog građanina Koprivničko-križevačke županije proglašava se

**Mladen Klasić, dipl. iur. iz Križevaca**

koji je kao ugledan pravnik i odvjetnik svojim priznatim radom u širem okruženju promicao pravnu struku, razvoj hrvatskog pravnog sustava i odvjetništva te kroz aktivizam u sportu dao izniman doprinos razvoju sporta na razini Koprivničko-križevačke županije.

Članak 2.

Povelja za Počasnog građanina Koprivničko-križevačke županije (u daljnjem tekstu: Povelja) uručiti će se povodom obilježavanja 13. travnja - Dana Koprivničko-križevačke županije, na svečanoj sjednici Županijske skupštine Koprivničko-križevačke županije.

Članak 3.

Povelja se dodjeljuje u posebnoj grafičkoj obradi, stiliziranim slovima na podlozi i utisnutim grbom Koprivničko-križevačke županije uz kovanicu od zlata na kojoj je otisnut grb Koprivničko-križevačke županije s jedne strane i lik zaštitnika Koprivničko-križevačke županije svetog Marka Križevčanina s druge strane.

Članak 4.

Ova Odluka objavit će se u "Službenom glasniku Koprivničko-križevačke županije".

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 061-01/22-01/1

URBROJ: 2137-02/04-22-1

Koprivnica, 15. veljače 2022.

PREDSJEDNIK

Damir Felak, dipl. ing., v.r.